ಯೋಧರಿಗೆ ಕೃತಜ್ಞತೆ ಸಲ್ಲಿಸಲು ಬೆಳ್ಳಿ ಬ್ಲೇಡ್ ನಿಂದ ಶೇವ್

ಮುಂಬೈ: ದೇಶಕ್ಕಾಗಿ ತಮ್ಮ ಪ್ರಾಣವನ್ನೇ ಬಲಿದಾನ ಮಾಡಿದ ಹಾಗೂ ದೇಶಕ್ಕಗಿ ಸೇವೆ ಸಲ್ಲಿಸಿದ ಯೋಧರಿಗೆ ಕೃತಜ್ಞತೆ ಸಲ್ಲಿಸಲು ಕ್ಷೌರಿಕರೊಬ್ಬ ನಿವೃತ್ತ ಯೋಧರಿಗೆ ಉಚಿತವಾಗಿ ಬೆಳ್ಳಿ ಬ್ಲೇಡ್ ನಿಂದ ಶೇವ್ ಮಾಡುವ ಮೂಲಕ ಕೃತಜ್ಞತೆ ಸಲ್ಲಿಸಿದ್ದಾರೆ.

ಮಹಾರಾಷ್ಟ್ರದ ಬುಲ್ದಾನ್ ಮೂಲದ ಉದ್ಧವ್ ಗಡೇಕಾರ್ ಎಂಬವರೇ ದೇಶಕ್ಕೆ ಸೇವೆ ಸಲಿಸಿದ ಸೈನಿಕರಿಗೆ ಹೀಗೆ ಉಚಿತ ಕ್ಷೌರ ಸೇವೆ ಸಲ್ಲಿಸುತ್ತಿರುವ ವ್ಯಕ್ತಿ.

ಈ ಕುರಿತು ಮಾತನಾಡಿದ ಉದ್ಧವ್ ಗಡೇಕಾರ್ ದೇಶದ ಸೈನಿಕರು ನಮಗಾಗಿ ಸಾಕಷ್ಟು ತ್ಯಾಗ ಮಾಡಿದ್ದಾರೆ. ನಾನೂ ಕೂಡ ಅವರಂತೆ ಸಮಾಜ ಸೇವೆ ಮಾಡಬಯಸಿದ್ದೇನೆ. ಹಾಗಾಗಿ ನಿವೃತ್ತ ಸೈನಿಕರಿಗೆ ಉಚಿತ ಕ್ಷೌರ ಮಾಡುವ ಮೂಲಕ ಅವರಿಗೆ ಗೌರವ ಸಲ್ಲಿಸುತ್ತಿದ್ದೇನೆ. ಈ ಮೂಲಕ ನಾನೂ ಅವರಂತೆ ಸಮಾಜ ಸೇವೆ ಮಾಡಬಯಸುತ್ತೇನೆ ಎಂದು ಹೇಳಿದ್ದಾರೆ.

ಈ ಹಿಂದೆ ಕ್ರಿಕೆಟ್ ಆಟಗಾರರ, ಸಿನಿಮಾ ತಾರೆಯರ, ಹಾಗೂ ಪ್ರಸಿದ್ಧ ಆಟಗಾರರ ಕೌರಗಳನ್ನು ಮಾಡಿದ್ದು ಸಾಕಷ್ಟು ಸುದ್ದಿಯಲ್ಲಿತ್ತು. ಕೆಲವರು ತಮ್ಮ ನೆಚ್ಚಿನ ನಾಯಕರ ಹುಟ್ಟುಹ್ಬದ ದಿನ ಉಚಿತವಾಗಿ ಕ್ಷೌರ ಮಾಡಿದ್ದೂ ಉಂಟು.

ಉದ್ಧವ್ ಸೈನಿಕರಿಗಾಗಿ ಉಚಿತ ಕ್ಷೌರ ಮಾಡುವ ಮೂಲಕ ಸಮಾಜ ಸೇವೆ ಮಾಡುತ್ತಿರುವ ಅವರ ಉದ್ದೇಶ ನಿಜಕ್ಕೂ ಸಾರ್ಥಕವಾದುದು.

Maharashtra: Uddhav Gadekar from Buldhana offers hair cutting & shaving service using silver razor to serving & ex-servicemen for free, says,'I've a small salon. I wanted to do social service, servicemen sacrifice a lot for us, this is my way of expressing gratitude towards them' pic.twitter.com/uss13K0tGz

— ANI (@ANI) June 28, 2018